


                                                                                                                            

VLÁDA SLOVENSKEJ REPUBLIKY

(Návrh)
UZNESENIE VLÁDY SLOVENSKEJ REPUBLIKY
č.   
z      2022

k návrhu na vyhlásenie poskytovania dočasného útočiska v súlade 
s vykonávacím rozhodnutím Rady (EÚ) 2022/382 zo 4. marca 2022  
	
Číslo materiálu:
	


	Predkladateľ:
	minister vnútra



Vláda
A. schvaľuje 
A.1.	návrh na vyhlásenie poskytovania dočasného útočiska v súlade s vykonávacím rozhodnutím Rady (EÚ) 2022/382 zo 4. marca 2022;
B. vyhlasuje
B.1.	podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov (ďalej len „zákon o azyle“) poskytovanie dočasného útočiska štátnym občanom Ukrajiny a ich rodinným príslušníkom, pokiaľ rodina bola prítomná a bývala na Ukrajine pred 24. februárom 2022, pričom za rodinného príslušníka štátneho občana Ukrajiny sa považuje: 
1. manžel štátneho občana Ukrajiny, 
2. maloleté dieťa štátneho občana Ukrajiny alebo maloleté dieťa manžela štátneho občana Ukrajiny,
3. rodič maloletého dieťaťa, ktoré je štátnym občanom Ukrajiny,
4. ďalší blízky príbuzný štátneho občana Ukrajiny, ktorý s ním žil v spoločnej domácnosti v čase okolností súvisiacich s hromadným prílevom vysídlených osôb a bol úplne alebo čiastočne na neho odkázaný,  
B.2.	podľa § 29 ods. 2 zákona o azyle poskytovanie dočasného útočiska:  
1.	cudzincom, ktorí nie sú štátnymi občanmi Ukrajiny, majú na území Ukrajiny medzinárodnú ochranu alebo rovnocennú vnútroštátnu ochranu udelenú pred 24. februárom 2022, a ich rodinným príslušníkom, pokiaľ rodina bola prítomná a bývala na Ukrajine pred 24. februárom 2022, pričom za rodinného príslušníka sa považuje:
1.1. manžel osoby podľa bodu 1, 
1.2. maloleté dieťa osoby podľa bodu 1 alebo maloleté dieťa manžela osoby podľa bodu 1,
1.3. ďalší blízky príbuzný osoby podľa bodu 1, ktorý s ňou žil v spoločnej domácnosti v čase okolností súvisiacich s hromadným prílevom vysídlených osôb a bol úplne alebo čiastočne na ňu odkázaný,
2. 	cudzincom, ktorí nie sú štátnymi občanmi Ukrajiny, majú na území Ukrajiny trvalý pobyt udelený pred 24. februárom 2022, a nemôžu sa vrátiť za bezpečných a stabilných podmienok do svojej krajiny alebo regiónu pôvodu;
C. určuje
C.1.	začiatok poskytovania dočasného útočiska podľa tohto uznesenia od 17. marca 2022, 
C.2.	použitie § 31 ods. 1 písm. c) zákona o azyle na
1. osoby, ktoré hodnoverným spôsobom preukážu svoju totožnosť a štátnu príslušnosť Ukrajiny, a ak nejde o štátnych občanov Ukrajiny, svoju totožnosť, štátnu príslušnosť, a rodinný vzťah podľa bodu B.1. k štátnemu občanovi Ukrajiny, 
2. osoby, ktoré nie sú štátnymi občanmi Ukrajiny, ktoré hodnoverným spôsobom preukážu svoju totožnosť a štátnu príslušnosť, udelenie medzinárodnej ochrany alebo rovnocennej vnútroštátnej ochrany na území Ukrajiny pred 24. februárom 2022 alebo rodinný vzťah podľa bodu B.2. k osobe podľa bodu B.2. bod 1,
3. osoby, ktoré nie sú štátnymi občanmi Ukrajiny, ktoré hodnoverným spôsobom preukážu svoju totožnosť a štátnu príslušnosť, udelenie trvalého pobytu na území Ukrajiny pred 24. februárom 2022 a nemožnosť vrátiť sa do svojej krajiny alebo regiónu pôvodu, 
C.3.	oprávnenie osôb žiadajúcich o poskytnutie dočasného útočiska a odídencov na poskytnutie zdravotnej starostlivosti, a to aj v prípade, ak sa tieto osoby preukážu iba preukazom cudzinca žiadajúceho o poskytnutie dočasného útočiska alebo dokladom o pobyte na území Slovenskej republiky,
C.4. poskytovanie dočasného útočiska do 4. marca 2023, ktoré sa automaticky predlžuje o 6 mesiacov, najdlhšie však o jeden rok, pokiaľ Rada Európskej únie nerozhodne inak,
C.5.	dokončenie konaní o poskytnutie dočasného útočiska začatých podľa uznesenia vlády Slovenskej republiky č.  144 z 28. februára 2022 podľa podmienok určených v bodoch B.1. a C.1. uznesenia vlády Slovenskej republiky č. 144 z 28. februára 2022,
C.6.	dočasné útočisko poskytnuté podľa uznesenia vlády Slovenskej republiky č. 144 z 28. februára 2022 sa považuje za dočasné útočisko poskytnuté podľa tohto uznesenia;
D. ukladá
ministrovi vnútra
D.1. 	zabezpečovať poskytovanie dočasného útočiska podľa bodov B.1. a B.2.,
priebežne
ministrovi práce, sociálnych vecí a rodiny
D.2. 	zabezpečiť bezodkladné prevzatie maloletých osôb prichádzajúcich z Ukrajiny bez sprievodu a následne zabezpečovať starostlivosť o nich,
priebežne
ministrovi zdravotníctva
D.3. 	zabezpečiť poskytovanie zdravotnej starostlivosti osobám podľa bodu C.3.,
         priebežne
D.4.	zabezpečiť informovanie poskytovateľov zdravotnej starostlivosti o podmienkach poskytovania zdravotnej starostlivosti osobám podľa bodu C.3.,
priebežne
ministrovi školstva, vedy, výskumu a športu  
D.5. 	prijať opatrenia na uľahčenie prístupu detí, ktorým sa poskytuje dočasné útočisko, k výchove a vzdelávaniu,
priebežne
podpredsedovi vlády a ministrovi financií
D.6. 	vyčleniť finančné prostriedky na úhradu výdavkov spojených s poskytovaním dočasného útočiska a zabezpečovaním zdravotnej starostlivosti; 
ihneď
E. odporúča
[bookmark: _Hlk96876578]starostom obcí
primátorom miest
predsedom samosprávnych krajov
predsedovi Združenia miest a obcí Slovenska
prezidentovi Únie miest Slovenska

E.1. spolupracovať s príslušnými štátnymi orgánmi a prijímať v rámci svojich kompetencií potrebné opatrenia pri poskytovaní dočasného útočiska vyhlásenému podľa bodov B.1. a B.2.;
priebežne
F. zrušuje
F.1. uznesenie vlády Slovenskej republiky č. 144 z 28. februára 2022 k návrhu na vyhlásenie poskytovania dočasného útočiska podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov štátnym občanom Ukrajiny a ich rodinným príslušníkom s účinnosťou od 17. marca 2022.


Vykonajú:	podpredseda vlády a minister financií
			minister vnútra
			minister práce, sociálnych vecí a rodiny
			minister zdravotníctva
			minister školstva, vedy, výskumu a športu
			

[bookmark: _Hlk96758770]Na vedomie:	prezidentka Slovenskej republiky
			predseda Národnej rady Slovenskej republiky
			starostovia obcí
primátori miest
predsedovia samosprávnych krajov
predseda Združenia miest a obcí Slovenska
prezident Únie miest Slovenska

